《胡太常录寄黄侍讲诗二首见示因次韵 其二》
元代·吴景奎

翰林风度似涪翁，伐木相求一笑逢。东岘看云披鹤氅，北门视笑忆鳌峰。

花间载酒清歌起，竹里行厨异味重。晚岁文章浩如海，百川日夜尽朝宗。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。